সােণাৰিঃ চৰাইদেউ জিলাৰ অসম-নাগালেণ্ড সীমান্তত বৃহস্পতিবাৰে পুৱাই শ-শ লোকে মাটি দখল কৰিবলৈ ওলাই অহা বুলি প্ৰচাৰ হোৱাৰ পিছৰে পৰা তীব্ৰ উত্তেজনাৰ সৃষ্টি হয়৷ শ-শ লোকে কানু চাহ বাগিচাৰ বালিজান গ্ৰাণ্টৰ ২৫ নং ছেক্টৰৰ ভূমি দখল কৰিবলৈ ওলাই অহাত শ্ৰমিক আৰু চাহ বাগিচাৰ সমীপৰ এখন গাঁৱৰ লোকৰ মাজত প্ৰথমে বাকযুদ্ধৰ লাগে তাৰ পিছতে সংঘাটময় পৰিস্থিতিৰ সৃষ্টি হোৱাত আৰক্ষীৰ লোক আহি পৰিস্থিতি নিয়ন্ত্ৰণ কৰিব লগা হয়৷ জানিব পৰা মতে, বৃহস্পতিবাৰে পুৱাই অসম-নাগালেণ্ড সীমান্তৰ কানু চাহ বাগিচাৰ বালিজান গ্ৰাণ্টৰ ২৫নং ছেক্টৰৰ সমীপৰ গাঁৱৰ শ-শ লোক ওলাই আহি বিবাদিত ভূমি দখলৰ চেষ্টা কৰে৷ ফলত গঞা আৰু শ্ৰমিকৰ মাজত তীব্ৰ সংঘাতৰ সৃষ্টি হয়।
অসম-নাগালেণ্ড সীমান্তত উত্তেজনা, কানু চাহ বাগিচাৰ ভূমি দখল কৰিব অহাৰ অভিযোগ